ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী ৯ই নভেম্বর বারাণসিতে বিভিন্ন উন্নয়নমূলক কাজের উদ্বোধন ও শীলান্যাস করবেন
নতুন দিল্লি, ৭ই নভেম্বর, ২০২০
প্রধানমন্ত্রী শ্রী নরেন্দ্র মোদী ৯ই নভেম্বর সকাল ১০টা ৩০ মিনিটে বারাণসিতে বিভিন্ন উন্নয়নমূলক কাজের উদ্বোধন ও শীলান্যাস ভিডিও কনফারেন্সের মাধ্যমে করবেন । এই প্রকল্পগুলির জন্য ব্যয় হবে ৬১৪ কোটি টাকা। প্রধানমন্ত্রী এই সব প্রকল্পের সুবিধাভোগীদের সঙ্গে অনুষ্ঠানে মত বিনিময় করবেন। উত্তর প্রদেশের মুখ্যমন্ত্রীও এই অনুষ্ঠানে উপস্থিত থাকবেন।
যে প্রকল্পগুলি উদ্বোধন করা হবে সেগুলি হলো :- সারনাথে লাইট অ্যান্ড সাউন্ড প্রদর্শনী, রামনগরে লালবাহাদুর শাস্ত্রী হাসপাতালের মানোন্নয়ন, পয়ঃনিষ্কাসন প্রকল্প, গো-রক্ষার জন্য কিছু পরিকাঠামোর উন্নয়ন, বহুমুখী বীজ সংগ্রহশালা, ১০০ মেট্রিকটন ক্ষমতা সম্পন্ন কৃষিপণ্যের গুদাম, আইপিডিএস-এর দ্বিতীয় পর্যায়, সম্পূর্ণানন্দ স্টেডিয়ামের খেলোয়াড়দের জন্য আবাসন, বারাণসি শহরের আলোর ব্যবস্থা ও ১০৫টি অঙ্গনওয়াড়ি কেন্দ্র এবং ১০২টি গো আশ্রয় কেন্দ্র।
এই অনুষ্ঠানে প্রধানমন্ত্রী বেশ কয়েকটি উন্নয়নমূলক প্রকল্পের শিলান্যাস করবেন। এগুলি হল :- দশাশ্বমেধ ঘাট ও খিরকিয়া ঘাটের সংস্কার, পিএসি পুলিশ বাহিনীর ব্যারাকের সংস্কার, কাশির কয়েকটির ওয়ার্ডের কিছু উন্নয়নমূলক প্রকল্প, বানিয়াবাগ উদ্যানের সংস্কার, গিরিজা দেবী সাংস্কৃতিক শঙ্কুলের বহুমুখী হলের মানোন্নয়ন, শহরের কিছু রাস্তার মেরামতি ও পর্যটন কেন্দ্রের উন্নয়ন।
ক্রেতা, খাদ্যএবংগণবন্টনমন্ত্রক
সরকারি হস্তক্ষেপের পর টমেটোর পাইকারি মূল্য হ্রাস
আজ থেকে ৮০ টাকায় টমেটো বিক্রি করবে সরকার
নতুন দিল্লি, ১৬ জুলাই, ২০২৩
দেশের কয়েকটি জায়গায় টমেটোর মাত্রাতিরিক্ত দাম বৃদ্ধির পরিপ্রেক্ষিতে কেজি প্রতি ৯০ টাকায় বিক্রির ব্যাপারে সরকার হস্তক্ষেপ করায় পাইকারি বাজারে টমেটোর দাম কমেছে।
পরিস্থিতি পর্যালোচনার পর ১৬ জুলাই, ২০২৩ রবিবার থেকে দেশের ৫০০টি বেশি জায়গায় ৮০ টাকা কেজিতে টমেটো বিক্রির সিদ্ধান্ত নেওয়া হয়েছে। নাফেড  এবং এনসিসিএফ-এর মাধ্যমে আজ থেকে দিল্লি, নয়ডা, লক্ষ্ণৌ, কানপুর, বারাণসী, পাটনা, মুজফফরপুর এবং আরা এলাকায় বিক্রি শুরু হয়েছে। আগামীকাল থেকে বাজারের পরিস্থিতি অনুযায়ী আরও বেশ কয়েকটি শহরে এভাবে টমেটো বিক্রি করা হবে।
ভারত সরকার ক্রেতাদের স্বস্তি দিতে বদ্ধপরিকর।
CG/MP/SKD/ ReleaseID: 1939908/ 17 July, 2023/ W- 135
(Visitor Counter : 34
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ১৬৮ কোটি ৯৮ লক্ষ ছাড়িয়েছে
দেশে গত ২৪ ঘন্টায় ৪৭ লক্ষের বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৫.৬৪ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ১ লক্ষ ২৭ হাজার ৯৫২
দেশে সুস্পষ্টভাবে করোনায় আক্রান্তের সংখ্যা বর্তমানে ১৩ লক্ষ ৩১ হাজার ৬৪৮
সাপ্তাহিক-ভিত্তিতে আক্রান্তের হার বর্তমানে ১১.২১ শতাংশ
নতুন দিল্লি, ৫ ফেব্রুয়ারি, ২০২২
দেশে গত ২৪ ঘন্টায় ৪৭ লক্ষ ৫৩ হাজার ৮১টি টিকার ডোজ দেওয়া হয়েছে। এরফলে, আজ সকাল ৭টা পর্যন্ত পাওয়া প্রাথমিক তথ্যানুযায়ী মোট টিকাকরণের সংখ্যা ১৬৮ কোটি ৫৮ লক্ষ ১৭ হাজার ১৯৯।
আজ সকাল ৭-টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৩,৯৭,৩২০
|
|
দ্বিতীয় ডোজ
|
|
৯৮,৯৫,৫০১
|
|
প্রিকশন ডোজ
|
|
৩৬,০৯,৪১০
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৪,০০,৫৮৬
|
|
দ্বিতীয় ডোজ
|
|
১,৭৩,০৩,৮৪১
|
|
প্রিকশন ডোজ
|
|
৪৫,৯৫,৭৭০
|
|
১৫-১৮ বছর বয়সী
|
|
প্রথম ডোজ
|
|
৪,৮৮,৪৪,৮৭২
|
|
দ্বিতীয় ডোজ
|
|
৪৫,৮০,৫৩৯
|
|
১৮-৪৪ বছর বয়সী
|
|
প্রথম ডোজ
|
|
৫৪,৪০,৫৮,৯১৬
|
|
দ্বিতীয় ডোজ
|
|
৪১,৪০,৮৮,০৬৫
|
|
৪৫-৫৯ বছর বয়সী
|
|
প্রথম ডোজ
|
|
২০,০৮,৪৯,৬৯১
|
|
দ্বিতীয় ডোজ
|
|
১৭,৩৫,৮০,৩৭৫
|
|
৬০ বছরের বেশি বয়সী
|
|
প্রথম ডোজ
|
|
১২,৫২,৭৭,৬৮২
|
|
দ্বিতীয় ডোজ
|
|
১০,৮১,৪১,৮৫৯
|
|
প্রিকশন ডোজ
|
|
৬১,৯২,৭৭২
|
|
প্রিকশন ডোজ
|
|
১,৪৩,৯৭,৯৫২
|
|
মোট
|
|
১,৬৮,৯৮,১৭,১৯৯
দেশে গত ২৪ ঘন্টায় করোনা মুক্ত হয়েছেন ২ লক্ষ ৩০ হাজার ৮১৪ জন। এর ফলে, মহামারীর শুরুর সময় থেকে মোট সুস্থতার সংখ্যা ৪ কোটি ২ লক্ষ ৪৭ হাজার ৯০২।
জাতীয় স্তরে সুস্থতার হার বর্তমানে ৯৫.৬৪ শতাংশ।
দেশে গত ২৪ ঘণ্টায় নতুন করে আক্রান্তের সংখ্যা ১ লক্ষ ২৭ হাজার ৯৫২।
দেশে সুস্পষ্টভাবে করোনায় আক্রান্তের সংখ্যা বর্তমানে ১৩ লক্ষ ৩১ হাজার ৬৪৮। এরফলে দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ৩.১৬ শতাংশ।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১৬ লক্ষ ৩ হাজার ৮৫৬টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৭৩ কোটি ৭৯ লক্ষ ৩২ হাজার ২৩৩।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার বর্তমানে ১১.২১ শতাংশ। একইভাবে, দৈনিক-ভিত্তিতে আক্রান্তের হার ৭.৯৮ শতাংশ।
(CG/BD/AS/
প্রধানমন্ত্রীরদপ্তর
কেশব মাহীন্দ্রার প্রয়াণে প্রধানমন্ত্রীর শোক প্রকাশ
নয়াদিল্লি, ১২ এপ্রিল, ২০২৩
প্রধানমন্ত্রী শ্রী নরেন্দ্র মোদী বাণিজ্য জগতের বরণীয় ব্যক্তিত্ব কেশব মাহীন্দ্রার প্রয়াণে গভীর শোক প্রকাশ করেছেন।
প্রধানমন্ত্রীর দপ্তর এক ট্যুইটে বলেছে :
“কেশব মাহীন্দ্রাজির প্রয়াণে ব্যথিত। বাণিজ্য জগতে এবং সেবা কর্মের ক্ষেত্রে তাঁর অবদানের জন্য তিনি স্মরণীয় হয়ে থাকবেন। তাঁর পরিবার এবং বন্ধুদের সমবেদনা জানাই। ওঁ শান্তি : PM @narendramodi”
PG/AB/DM/
(
প্রধানমন্ত্রীরদপ্তর
আমাদের নাগরিকদের টিকাকরণে ভারতের উদ্যোগের আজ এক গুরুত্বপূর্ণ দিনঃ প্রধানমন্ত্রী
১২-১৪ বছর বয়সী সমস্ত শিশু এবং ৬০ বছরের বেশী বয়সী প্রত্যেককেই টিকা নেওয়ার আহ্বান জানাই
নয়াদিল্লি, ১৬ মার্চ, ২০২২
প্রধানমন্ত্রী শ্রী নরেন্দ্র মোদী বলেছেন, আমাদের নাগরিকদের টিকাকরণে ভারতের উদ্যোগের আজ এক গুরুত্বপূর্ণ দিন এবং ১২-১৪ বছর বয়সী সমস্ত শিশু এবং ৬০ বছরের বেশী বয়সী প্রত্যেককেই টিকা নেওয়ার আহ্বান জানাই।
একগুচ্ছ ট্যুইটে প্রধানমন্ত্রী বলেছেন, ‘‘আমাদের নাগরিকদের টিকাকরণে ভারতের উদ্যোগের আজ এক গুরুত্বপূর্ণ দিন। আজ থেকে ১২-১৪ বছর বয়সী সমস্ত কিশোর কিশোরী এবং ৬০ বছরের বেশী বয়সী প্রত্যেকেই প্রিকশন ডোজ নেওয়ার যোগ্য। আমি এই বয়সী সকলকেই টিকা নেওয়ার আহ্বান জানাই।
সমগ্র বিশ্বের কল্যাণে ভারতের নৈতিকতা বজায় রেখে আমরা ভ্যাকসিন মৈত্রি কর্মসূচীতে বহু দেশে টিকা পাঠিয়েছি। আমি অত্যন্ত আনন্দিত যে, টিকাকরণে ভারতের প্রয়াস কোভিড ১৯-এর বিরুদ্ধে বিশ্বব্যাপি লড়াইকে আরো জোরদার করেছে।
আজ ভারতের কাছে একাধিক স্বদেশি টিকা রয়েছে। আমরা যথাযথ মূল্যায়নের পর আরো অনেক টিকা অনুমোদন করেছি। মারাত্মক এই মহামারীর বিরুদ্ধে লড়াইয়ে আমরা এখন ভালো জায়গায় রয়েছি। একইসঙ্গে আমাদের যাবতীয় কোভিড সতর্কতা অনুসরণ করতে হবে।’’
CG/BD/AB
(
প্রধানমন্ত্রীরদপ্তর
জন্মাষ্টমী উপলক্ষ্যে সকলকে প্রধানমন্ত্রী শুভেচ্ছা
নয়াদিল্লি, ০৪ সেপ্টেম্বর, ২০১৮
জন্মাষ্টমী উপলক্ষ্যে সকলকে শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী। প্রধানমন্ত্রী বলেছেন, “সকলকে জন্মাষ্টমীর শুভেচ্ছা। শ্রীকৃষ্ণ উপলক্ষ্যে সকলকে জানাই আন্তরিক শুভেচ্ছা। জয় শ্রীকৃষ্ণ !”
CG/NS/…
(Visitor Counter : 86
কয়লামন্ত্রক
কয়লা মন্ত্রক ৭ ই মার্চ, ২০২২ থেকে আজাদি কা অমৃত মহোৎসবের অধীনে 'আইকনিক সপ্তাহ' উদযাপন করবে
নতুন দিল্লি, ০৫ মার্চ, ২০২২
স্বাধীনতার ৭৫ বছর উদযাপন এবং ভারতের অমৃত কালের মধ্যে প্রবেশ করার মুহূর্তকে স্মরণ করতে কয়লা মন্ত্রকের পক্ষ থেকে বিশেষ অনুষ্ঠানের আয়োজন করা হয়েছে। এরই অঙ্গ হিসেবে সারা দেশজুড়ে ৭ থেকে ১১-ই মার্চ, ২০২২ পর্যন্ত আজাদি কা অমৃত মহোৎসব হিসেবে 'আইকনিক সপ্তাহ' উদযাপন করা হবে।
এই 'আইকনিক সপ্তাহ' উদযাপনের উদ্বোধন করবেন কয়লা, খনি এবং রেল প্রতিমন্ত্রী শ্রী রাম সাহেব পাতিল দানভিয়ন।
আগামী ৭ই মার্চ, ২০২২ নতুন দিল্লির ডক্টর আম্বেদকর আন্তর্জাতিক কেন্দ্রে এর উদ্বোধন হবে। অনুষ্ঠানে কয়লা মন্ত্রকের সচিবের নেতৃত্বে মন্ত্রকের অন্যান্য পদস্থ আধিকারিক ও কর্মকর্তারা উপস্থিত থাকবেন। কয়লা ক্ষেত্রে ভারতের যাত্রার সূচনা এবং আজকের দিনে তার প্রাসঙ্গিকতাকে স্মরণ করে একাধিক আলোচনা সভার আয়োজন করা হয়েছে। যে সভা গুলিতে অংশ নিতে বিশেষজ্ঞদের আমন্ত্রণ জানানো হয়েছে।
'আইকনিক সপ্তাহ' উদযাপনের অঙ্গ হিসেবে কয়লা মন্ত্রকের উদ্যোগে একগুচ্ছ পরিকল্পনা নেওয়া হয়েছে যা কয়লা খাতে ভারতের পরিস্থিতি সম্পর্কে ধারণা করা যাবে। এর পাশাপাশি ভবিষ্যতের জন্য রোডম্যাপ তৈরি করা হবে। খনি ক্ষেত্রে নতুন নতুন উদ্যোগ অর্জনের পাশাপাশি কিভাবে কার্বন ফুটপৃন্ট কমানো যায় সে বিষয়ে আলোচনা করা হবে। কয়লা থেকে কোল বেড মিথেন এবং হাইড্রোজেনের মতো অত্যাধুনিক প্রযুক্তির ব্যবহার সম্পর্কেও আলোচনা করা হবে।
কয়লা মন্ত্রকের ম্যান্ডেট হচ্ছে, শক্তির নিরাপত্তা এবং ধারাবাহিকভাবে উন্নয়ন নিশ্চিত করা। যাতে আত্মনির্ভর ভারত হয়ে ওঠার লক্ষ্যে নিশ্চিতভাবে এগোতে পারে। সেই সঙ্গে, কয়লা সম্পদের পূর্ণ ব্যবহার করে এবং শক্তির চাহিদা গুলিকে সুরক্ষিত করার জন্য আত্মনির্ভরশীলতা গড়ে তোলা যায়।
প্রগতিশীল ভারতের ৭৫ বছর এবং এর ইতিহাসকে চিহ্নিত করতে ভারত সরকার দেশের স্বাধীনতার ৭৫ বছর হিসাবে আজাদি কা অমৃত মহোৎসব উদযাপন করছে। এর আনুষ্ঠানিক যাত্রা শুরু হয়েছিল ২০২১-এর ১২ ই মার্চ। এটি শেষ হবে ১৫ ই আগস্ট ২০২৩ এ, দেশের স্বাধীনতা ৭৫- তম বার্ষিকীতে।
CG/ SB
(Visitor Counter : 163
আবাসনএবংশহরাঞ্চলেরদারিদ্র্যদূরীকরণমন্ত্রক
মন্ত্রিসভা ২০২৩ থেকে ২০২৭ পর্যন্ত সিটি ইনভেস্টমেন্টস টু ইনোভেট, ইন্টিগ্রেট অ্যান্ড সাসটেন ২.০  অনুমোদন করেছে
নয়াদিল্লি, ৩১ মে, ২০২৩
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে মন্ত্রিসভা ২০২৩ থেকে ২০২৭ পর্যন্ত সিটি ইনভেস্টমেন্টস টু ইনোভেট, ইন্টিগ্রেট অ্যান্ড সাসটেন ২.০  অনুমোদন করেছে। সিআইটিআইআইএস ২.০ হল আবাসন ও নগরোন্নয়ন মন্ত্রকের একটি কর্মসূচি। ফরাসী উন্নয়ন সংস্থা এএফডি এবং ক্রেডিট্যান্সটাল্ট ফার ওয়াইডরাওফবাউ  এবং ইউরোপীয় ইউনিয়ন, নগরোন্নয়ন দপ্তরের জাতীয় প্রতিষ্ঠানের সঙ্গে অংশীদারিত্বে এই কর্মসূচি চালানো হয়। এটি ২০২৩ থেকে ২০২৭ পর্যন্ত চার বছর চালানো হবে।
এই কর্মসূচিতে শহর এলাকায় সুসংহত বর্জ্য ব্যবস্থাপনা এবং রাজ্যস্তরে জলবায়ু ভিত্তিক বিভিন্ন কর্মসূচি এবং সংস্কারের কাজ চালানো হয়।
সিআইটিআইআইএস ২.০ প্রকল্পটি এএফডি এবং কেএফডব্লু থেকে ১ হাজার ৭৬০ কোটি টাকা ঋণ নিয়ে চালানো হবে। ইউরোপীয় ইউনিয়ন দেবে ১০৬ কোটি টাকার কারিগরি সহায়তা তহবিল।
সিআইটিআইআইএস ১.০ ২০১৮ সালে শুরু হয়েছিল। তখন ব্যয় ধার্য করা হয়েছিল ৯৩৩ কোটি টাকা। সিআইটিআইআইএস ২.০-তে ভারত সরকারের চলতি বিভিন্ন জাতীয় কর্মসূচির সঙ্গে সাযুজ্য রেখে চালানো হবে।
(CG/PM/NS
প্রতিরক্ষামন্ত্রক
কর্নেল দ্য গ্রেনেডিয়ার লেফটেন্যান্ট জেনারেল রাজীব সিরোহি পরমবীর চক্রে সম্মানিত সুবেদার মেজর  যোগেন্দ্র সিং যাদবকে সাম্মানিক ক্যাপ্টেনের পদমর্যাদা প্রদান করেছেন
নতুন দিল্লি, ১৫ আগস্ট, ২০২১
৭৫ তম স্বাধীনতা দিবস উদযাপন উপলক্ষে ভারতের রাষ্ট্রপতি পরমবীর চক্রে ভূষিত সুবেদার মেজর  যোগেন্দ্র সিং যাদবকে সাম্মানিক ক্যাপ্টেন পদমর্যাদায় সম্মানিত করেছেন। অসীম সাহসী সুবেদার মেজর যোগেন্দ্র যাদবকে সম্মানিত করতে কর্নেল দ্য গ্রেনেডিয়ার এবং সামরিক সচিব লেফটেন্যান্ট জেনারেল রাজীব সিরোহি নতুন দিল্লিতে সেনা সদর দপ্তরে তাঁকে পদমর্যাদার ব্যাচ পরিয়ে দেন।
সুবেদর মেজর  যোগেন্দ্র সিং যাদব হলেন সর্বকনিষ্ঠ ব্যক্তি, যিনি মাত্র ১৯ বছর বয়সে যুদ্ধকালীন সর্বোচ্চ বীরত্ব সম্মান হিসেবে পরমবীর চক্রে ভূষিত হয়েছেন। তাঁর নেওয়া অসীম সাহসী পদক্ষেপগুলির দরুন টাইগার হিল কমপ্লেক্সে ১৮টি গ্রেনেডিয়ার দখলে নেওয়া সম্ভব হয়েছিল।
১৯৯৯ সালে ৪ জুলাই তিনি এক অসাধারণ বীরত্বের নজির রেখে টাইগার হিলে তিনটি রণকৌশলগত দিক থেকে গুরুত্বপূর্ণ বাঙ্কার দখলের চেষ্টা চালিয়েছিলেন। এই কাজে তিনি ঘাতক কম্যান্ড প্ল্যাটুনের নেতৃত্ব দিয়েছিলেন। প্ল্যাটুনের জওয়ানরা বরফে ঢাকা চূড়ায় খাড়া ভাবে আরোহন শুরু করেন। চূড়ার অর্ধেক পথে পৌঁছে তাঁরা শত্রুপক্ষের একটি বাঙ্কার দেখতে পান। এমনকি তাঁরাও শত্রুপক্ষের নজরে পড়ে গেলে তাঁদের দিকে তাক করে মেশিনগান ও রকেট ছোড়া শুরু হয়। শরীরে ৩টি গুলির আঘাত সত্বেও গ্রেনেডিয়ার যোগেন্দ্র সিং যাদব বরফ চূড়ার শিখর অভিমুখে আরোহন অব্যাহত রাখেন। গুলিবিদ্ধ অবস্থাতেই তিনি হামাগুড়ি দিয়ে শত্রুপক্ষ পাকিস্তানের বাঙ্কারগুলি গ্রেনেড দিয়ে উড়িয়ে দেন। ঘটনাস্থলেই চার পাকিস্তানি সেনা মারা যান। কেবল তাঁর প্রচেষ্টাতেই বরফ চূড়ার বাকি অংশে খাড়া ভাবে আরোহন করে ওঠার পথ প্রশস্ত হয়ে যায়। গ্রেনেডিয়ার যোগেন্দ্র সিং যাদব গুরুতর জখম হয়েও অন্য ৭জন সেনা জওয়ান নিয়ে শত্রুপক্ষের দ্বিতীয় বাঙ্কারের দিকে এগিয়ে যান। দ্বিতীয় বাঙ্কারটি দখল হলেও গ্রেনেডিয়ার যোগেন্দ্র সিং যাদবের শরীরে ১৫টি গুলি লাগে, দুটি হ্যান্ড গ্রেনেডে দেহ ক্ষত-বিক্ষত হয়ে যায় এবং হাত ভেঙে ঝুলে পড়ে। নিদারুণ যন্ত্রণা ও ব্যাথা নিয়েও তিনি প্রাণ বেঁচে যান।
এই অতুলনীয় সাহসিকতার দরুণ তিনি দেশের যুদ্ধ ক্ষেত্রে সর্বোচ্চ বীরত্ব পুরস্কার পরমবীর চক্রে সম্মানিত হন। শুধু তাই নয়, সেনাবাহিনীতে তিনি দৃষ্টান্তমূলক সাহসিকতার জন্য জীবিত অবস্থাতেই কিংবদন্তীতে পরিণত হয়েছেন।
CG/BD/AS
(Visitor Counter : 136
ক্রেতা, খাদ্যএবংগণবন্টনমন্ত্রক
২০২১-২২ খরিফ বিপণন মরশুমে  ৬৯৫.৬৭ লক্ষ মেট্রিক টন ধান সংগ্রহ
১ লক্ষ ৩৬ হাজার ৩৫০ কোটি টাকারও বেশি ন্যূনতম সহায়ক মূল্য সহ ৯৪.১৫ লক্ষ কৃষক লাভবান
নয়াদিল্লি, ২১ ফেব্রুয়ারি, ২০২২
২০২১-২২ খরিফ বিপণন মরশুমে ধান সংগ্রহ প্রক্রিয়া মসৃণভাবে গত বছরের মতো এগিয়ে চলেছে। পরিসংখ্যান অনুযায়ী, বিভিন্ন রাজ্য/কেন্দ্রশাসিত অঞ্চল থেকে খরিফ বিপণন মরশুমে গত ২০শে ফেব্রুয়ারি পর্যন্ত ৬৯৫ লক্ষ ৬৭ হাজার মেট্রিক টনেরও বেশি ধান সংগৃহীত হয়েছে। পশ্চিমবঙ্গ সহ অন্যান্য রাজ্য/কেন্দ্রশাসিত অঞ্চলগুলির মধ্যে রয়েছে – চন্ডীগড়, গুজরাট, আসাম, হরিয়ানা, ঝাড়খন্ড, পাঞ্জাব, তেলেঙ্গানা, রাজস্থান, কেরল, তামিলনাডু, বিহার, ওডিশা, ছত্তিশগড়, অন্ধ্রপ্রদেশ, মধ্যপ্রদেশ প্রভৃতি।
এখনও পর্যন্ত ন্যূনতম সহায়ক মূল্যে ধান সংগ্রহ থেকে প্রায় ৯৪ লক্ষ ১৫ হাজার কৃষক লাভবান হয়েছেন এবং তাঁদের ১ লক্ষ ৩৬ হাজার ৩৫০ কোটি ৭৪ লক্ষ টাকা মেটানো হয়েছে।
২০২১-২২ খরিফ বিপণন মরশুমে ২০শে ফেব্রুয়ারি পর্যন্ত পশ্চিমবঙ্গ থেকে ৫ লক্ষ ৪৭ হাজার ৪৩৬ মেট্রিক টন ধান সংগ্রহ করা হয়েছে। এর ফলে, ২ লক্ষ ২৮ হাজারেরও বেশি কৃষক লাভবান হয়েছেন এবং ন্যূনতম সহায়ক মূল্য বাবদ তাঁদের ১ হাজার ৭২ কোটি ৯৭ লক্ষ টাকা মেটানো হয়েছে।
CG/BD/SB
(Visitor Counter : 70
উত্তর-পূর্বাঞ্চলেরউন্নয়নসংক্রান্তমন্ত্রক
উত্তর-পূর্বে জাপান ১৩ হাজার কোটি টাকা বিনিয়োগ করবে
জাপান ভারতের উত্তর-পূর্বাঞ্চলের বিভিন্ন রাজ্যে নতুন এবং চালু কিছু প্রকল্পে ২০,৫৭৮ কোটি ইয়েন বা ১৩ হাজার কোটি টাকা বিনিয়োগের সিদ্ধান্ত নিয়েছে। নতুন দিল্লিতে আজ উত্তর-পূর্বাঞ্চল উন্নয়ন মন্ত্রী ডঃ জিতেন্দ্র সিংও জাপানের রাষ্ট্রদূত শ্রী কেনজি হিরামাতসু-র নেতৃত্বে এক প্রতিনিধিদলের সঙ্গে বৈঠকের পর এই তথ্য জানিয়েছেন।
জাপানের সঙ্গে অংশীদারিত্বে যে সমস্ত গুরুত্বপূর্ণ প্রকল্পগুলি হবে তার মধ্যে রয়েছে - আসামের গুয়াহাটি জল সরবরাহ প্রকল্প এবং গুয়াহাটি পয়ঃনিষ্কাশন প্রকল্প;মেঘালয় এবং আসামে উত্তর-পূর্ব সড়ক যোগাযোগ উন্নয়ন প্রকল্প; সিকিমে জীববৈচিত্র্য সংরক্ষণ এবং অরণ্য ব্যবস্থাপনা প্রকল্প; ত্রিপুরায় স্থিতিশীল অরণ্য ব্যবস্থাপনা প্রকল্প;মিজোরামে স্থিতিশীল কৃষি এবং সেচ সংক্রান্ত প্রযুক্তি সহযোগিতা প্রকল্প; নাগাল্যান্ডে অরণ্য ব্যবস্থাপনা প্রকল্প ইত্যাদি।
উত্তর-পূর্ব ভারতের উন্নয়নে গত ৩-৪ বছরে জাপানের অবদানের প্রশংসা করে ডঃ জিতেন্দ্র সিং বলেন, ভবিষ্যতে আরও নতুন নতুন ক্ষেত্রে সহযোগিতার বিষয়গুলি বিবেচনা করা হবে। এর মধ্যে রয়েছে বাঁশ নিয়ে নানা প্রকল্প। তিনি জানান, প্রধানমন্ত্রী শ্রী নরেন্দ্র মোদীর উদ্যোগে ব্রিটিশ আমলের ইন্ডিয়ান ফরেস্ট অ্যাক্ট,১৯১৯ সংশোধন করা হয়েছে। এর ফলে, বাঁশ উৎপাদনকে অরণ্য সংরক্ষণের আওতার বাইরে নিয়ে আসা গিয়েছে।
CG/CB/DM/….12th June, 2019
(Visitor Counter : 127
সড়কপরিবহণওমহাসড়কমন্ত্রক
রাম্বান জেলার জম্মু শ্রীনগর হাইওয়ের খুনী নালার ঘটনার তদন্তে বিশেষজ্ঞ কমিটি গঠন করা হয়েছে
নতুন দিল্লি, ২২ মে, ২০২২
রাম্বান- বানিহাল বিভাগের ডিগডোল এবং খুনী নালার মধ্যের প্রসারিত অংশটিতে ভঙ্গুর ভূতত্ত্বের কারণে ঘনঘন ভূমিধ্বসের ঘটনা ঘটে। এই অংশটি যথেষ্ট ঝুঁকিপূর্ণ।
শ্রীনগরের আবহাওয়ার সাথে সঙ্গতি রেখে এবং কৌশলগত গুরুত্বের কথা বিবেচনা করে পাহাড়ি ঢালে স্থিতিশীল পরিস্থিতির নিশ্চিত করার পর রাম্বান বানিহাল বিভাগে তিনটি প্যাকেজের মাধ্যমে টানেল তৈরির প্রস্তাব করা হয়। জম্মু শ্রীনগর হাইওয়ের ডিগডোল থেকে পান্হিয়াল পর্যন্ত চার লেনের টুইন টিউব টানেলের কাজ প্যাটেল ইঞ্জিনিয়ারিং লিমিটেডের সাথে মেসার্স সিগাল ইন্ডিয়া লিমিটেডকে যৌথভাবে যুক্ত করা হয়েছিল। এই টানেল নির্মাণের কাজ ২০২২-এর ১লা ফেব্রুয়ারি থেকে শুরু হয়।
গত ১৯ শে মে, ২০২২-এ রাত সাড়ে দশটা থেকে এগারটার মধ্যে আচমকাই সেখানে ভূমিধ্বস নামে। পাথর সরে যায়। সেই সময় খুনী নালায় কাজ চলছিল। ভূমিধ্বসের কারণে ১২ জন শ্রমিক নালার ভিতরে আটকা পড়ে। ন্যাশনাল হাইওয়ে অথরিটি অফ ইন্ডিয়ার পদস্থ আধিকারিকরা ঘটনাস্থলে ছুটে যান। এসডিআরএফ, এনডিআরএফ এবং জম্মু-কাশ্মীর পুলিশ উদ্ধার কাজে হাত লাগায়।
দুজন শ্রমিককে উদ্ধার করে হাসপাতালে ভর্তি করা হয়। তাদের জন্য যাবতীয় চিকিৎসার ব্যবস্থা করা হয়। তবে খারাপ আবহাওয়া এবং পাথর সরতে থাকায় উদ্ধার কাজে ব্যাঘাত ঘটে। যার ফলে টানেলে আটকে থাকা বাকি শ্রমিকদের জীবিত অবস্থায় উদ্ধার করা সম্ভব হয়নি। পরে তাদের মৃতদেহ উদ্ধার করা হয়। যাদের জীবিত অবস্থায় উদ্ধার করা সম্ভব হয়নি তাদের পরিবারকে ইপিসি ঠিকাদারের দ্বারা ওয়ার্কম্যান ক্ষতিপূরণ ছাড়াও অতিরিক্ত দু লক্ষ টাকা করে দেওয়া হচ্ছে। যার মোট পরিমাণ কমপক্ষে ১৫ লক্ষ টাকা। আহতদেরও পর্যাপ্ত ক্ষতিপূরণ দেওয়ার ব্যবস্থা করা হয়েছে। এছাড়াও জম্মু-কাশ্মীর প্রশাসনের পক্ষ থেকে ১ লক্ষ টাকা এককালীন অনুদান হিসাবে দেওয়ার কথা ঘোষণা করা হয়েছে।
এই ঘটনার পূর্ণাঙ্গ তদন্ত করা হচ্ছে। এ বিষয়ে তিন জন বিশেষজ্ঞকে নিয়ে একটি কমিটি গঠন করা হয়েছে। কমিটির রিপোর্ট পাওয়ার পর পরবর্তী পদক্ষেপ গ্রহণ করা হবে।
ন্যাশনাল হাইওয়ে অথরিটি অফ ইন্ডিয়া ইতিমধ্যেই এই ধরনের জরুরি পরিস্থিতি সামাল দেওয়ার জন্য বিশেষ প্রক্রিয়া শুরু করেছে এবং ভবিষ্যতে এই ধরনের দুর্ঘটনা এড়াতে সমস্ত রকমের ব্যবস্থা গ্রহণ করেছে।
CG/ SB
(Visitor Counter : 66
স্বাস্থ্যওপরিবারকল্যাণমন্ত্রক
কোভিড-১৯এর বিষয়ে সর্বশেষ তথ্য
কোভিড-১৯এর তীব্র সংক্রমণ হয়েছে এরকম ৫০টি পুরসভায় কেন্দ্রীয় দল পাঠানো হবে
নতুনদিল্লী, ০৯ জুন, ২০২০
কেন্দ্রীয় স্বাস্থ্য ও পরিবার কল্যাণ মন্ত্রক করোনা ভাইরাসের সংক্রমণের ঘটনা বেশি, এরকম ১৫টি রাজ্য ও কেন্দ্রশাসিত অঞ্চলের ৫০টি জেলা ও পুরসভায় কেন্দ্রীয় দল পাঠাবে। রাজ্য সরকারগুলিকে প্রযুক্তিগত সহায়তা সহ পরিস্থিতি মোকাবিলায় এই দলগুলি সাহায্য করবে। মহারাষ্ট্রে ৭টি জেলা ও পুরসভা, তেলেঙ্গানায় ৪টি, তামিলনাড়ুতে ৭টি, রাজস্থান, মধ্যপ্রদেশ ও ওডিশায় ৫টি, অসমে ৬টি, হরিয়ানা, কর্ণাটক, বিহার ও উত্তরপ্রদেশে ৪টি, গুজরাট, উত্তরাখন্ড, পশ্চিমবঙ্গ ও দিল্লীতে ৩টি পুরসভায় এই দলগুলি পাঠানো হবে।
তিন সদস্যের এই দলে দুজন জনস্বাস্থ্য বিশেষজ্ঞ/মহামারী বিশেষজ্ঞ থাকবেন এবং একজন বর্ষিয়ান যুগ্ম সচিব পর্যায়ের নোডাল অফিসার থাকবেন। রাজ্যের স্বাস্থ্য ব্যবস্থাকে সহায়তা করার জন্য এই দলগুলি তৃণমূল স্তরে কাজ করবে, স্বাস্থ্য কেন্দ্রগুলি ঘুরে দেখবে এবং সংশ্লিষ্ট জেলা ও শহরে যথাযথ চিকিৎসার বিষয়টি নিশ্চিত করবে।
সংশ্লিষ্ট জেলা ও পুরসভাগুলিকে এই কেন্দ্রীয় দলের সঙ্গে সমন্বয় বজায় রেখে চলতে বলা হয়েছে। এরফলে তৃণমূল স্তরে দ্রুত ব্যবস্থা গ্রহণ ও যথাযথ কৌশল নেওয়া সম্ভব হবে। রাজ্যগুলির সঙ্গে এই কেন্দ্রীয় দল যোগাযোগ রেখে চলবে এবং পারস্পরিক মত-বিনিময়ের মধ্যে দিয়ে নজরদারি ব্যবস্থা জোরদার করা হবে ও নমুনা পরীক্ষা সহ সংক্রমিতদের চিকিৎসা আরও ভালোভাবে হবে।
কেন্দ্রীয় দল রাজ্যগুলিতে নমুনা পরীক্ষার সুযোগ বৃদ্ধি ও জনসাধারণের মধ্যে সংক্রমণ কতটা ছড়িয়েছে সেই সংক্রান্ত পরিস্থিতি খতিয়ে দেখার কাজে সাহায্য করবে। এছাড়া আগামী ২ মাসে এই সংক্রমণের চিকিৎসার বিষয়ে যে ঘাটতি দেখা যাওয়ার সম্ভাবনা রয়েছে সেগুলির সমাধানে সাহায্য করবে। এরফলে সংক্রমিতদের চিকিৎসার ক্ষেত্রে হাসপাতালের বেডের অপ্রতুলতা, এই ভাইরাসের কারণে মৃত্যুর হার বৃদ্ধি ও দ্রুত সংক্রমণ ছড়িয়ে পরার মতো সমস্যাগুলির সমাধান করা যাবে।
কেন্দ্রীয় দলের সঙ্গে নিয়মিত সমন্বয় বজায় রাখার জন্য অনেক জেলা ও পুরসভা চিকিৎসক ও প্রশাসনিক আধিকারিকদের নিয়ে ইতিমধ্যেই কোর দল তৈরি করেছে।
(CG/CB/NS
স্বাস্থ্যওপরিবারকল্যাণমন্ত্রক
উত্তর প্রদেশের কানপুরে জিকা ভাইরাসে আক্রান্ত এক ব্যক্তির সন্ধান মেলায় বহুবিষয়ক একটি কেন্দ্রীয় দল সেখানে পাঠান হয়েছে
নতুনদিল্লি, ২৫শে অক্টোবর, ২০২১
উত্তর প্রদেশের কানপুরে ২২শে অক্টোবর ৫৭ বছর বয়সী জিকা ভাইরাসে আক্রান্ত এক রোগীর সন্ধান পাওয়া গেছে। কেন্দ্রীয় স্বাস্থ্য মন্ত্রক একটি উচ্চ পর্যায়ের বহুবিষয়ক দল সেখানে পাঠিয়েছে।
এই দলে জাতীয় পতঙ্গবাহিত রোগ নিয়ন্ত্রক কর্মসূচীর একজন কীট পতঙ্গ বিষয়ক বিজ্ঞানী, জাতীয় ব্যাধি নিয়ন্ত্রণ কেন্দ্রের জনস্বাস্থ্য বিশেষজ্ঞ, নতুনদিল্লির ডাঃ আরএমএল হাসপাতালের একজন স্ত্রীরোগ বিশেষজ্ঞ রয়েছেন। দলের সদস্যরা জিকা ভাইরাসের সংক্রমণ নিয়ন্ত্রনের কাজ করতে রাজ্য স্বাস্থ্য বিভাগকে সহায়তা করবেন।
কেন্দ্রীয় স্বাস্থ্য মন্ত্রকের জিকা রোগ সংক্রান্ত ব্যবস্থাপনা সংশ্লিষ্ট অঞ্চলে কার্যকর করা হবে কিনা দলের সদস্যরা সেই বিষয়টি বিবেচনা করবেন। এ ছাড়াও তাঁরা উত্তর প্রদেশে জনস্বাস্থ্য ব্যবস্থায় জিকা ভাইরাসের সংক্রমণ প্রতিহত করতে কি কি করণীয় , তা নিয়ে নানা সুপারিশ করবেন।
CG/CB/NS/
(Visitor Counter : 106
সড়কপরিবহণওমহাসড়কমন্ত্রক
শ্রী নীতিন গড়করি বলেছেন যে জাতীয় নগদীকরণ পরিকল্পনা এবং মাস্টার প্ল্যান " গতি শক্তি" সামগ্রিক পরিকাঠামো এবং সমন্বিত বিকাশের ক্ষেত্রে পরিচালিত করবে যাতে প্রচুর কর্মসংস্থানের সৃষ্টি হবে
নতুন দিল্লি, ৩১ আগস্ট, ২০২১
কেন্দ্রীয় সড়ক পরিবহন ও মহাসড়ক মন্ত্রী শ্রী নীতিন গড়করি বলেছেন যে, জাতীয় নগদীকরণ কর্মসূচি বিকাশকারী এবং অর্থলগ্নি সংস্থা উভয়ের ক্ষেত্রেই নির্ভরযোগ্যতা ও আস্থা তৈরি করবে। কেননা এর ফলে চিহ্নিত প্রকল্পগুলি আরো ভালোভাবে তৈরি হওয়ার সম্ভাবনা রয়েছে। শ্রী গডকড়ী "ট্রানসফর্মিং ইন্ডিয়াস মবিলিটি" শীর্ষক এক ভার্চুয়াল অনুষ্ঠানে বক্তব্য রাখছিলেন। তিনি বলেন, জাতীয় নগদীকরণ পরিকল্পনায় রাস্তার ক্ষেত্রে সবচেয়ে বেশি ২৬ শতাংশ শেয়ার রয়েছে। চার বছরে ১ লক্ষ ৬০ হাজার কোটি টাকার লক্ষ্যমাত্রা ধার্য করা হয়েছে।
কেন্দ্রীয় মন্ত্রী বলেন, সরকার শীঘ্রই প্রধানমন্ত্রী জাতীয় মাস্টার প্ল্যান "গতি শক্তি" চালু করতে চলেছে। সামগ্রিক এবং সমন্বিত পরিকাঠামো উন্নয়নের জন্য ১০০ লক্ষ কোটি টাকারও বেশি এই প্রকল্পে ব্যয় ধরা হয়েছে। এর ফলে বিশাল পরিমাণ কর্মসংস্থানের সুযোগ সৃষ্টি হবে।
শ্রী গড়করি বলেন, প্রধানমন্ত্রী শ্রী নরেন্দ্র মোদী আগামী পাঁচ বছরে ভারতের ৫ ট্রিলিয়ন ডলার অর্থনীতিতে পরিণত হওয়ার জন্য একটি ভিশন নির্ধারণ করেছেন। সরকার দেশে বিশ্বমানের পরিকাঠামোগত উন্নয়নের ক্ষেত্রে সর্বোচ্চ গুরুত্ব দিয়েছে।
CG/ SB
(Visitor Counter : 138
আদিবাসীবিষয়কমন্ত্রক
দিল্লী হাটে আয়োজিত ১৫ দিনের ‘আদি মহোৎসব ২০১৯’এর সূচনা করবেন কেন্দ্রীয় স্বরাষ্ট্রমন্ত্রী শ্রী অমিত শাহ
নয়াদিল্লি, ১৫ নভেম্বর, ২০১৯
‘দিল্লী হাট’এ আগামীকাল শুরু হচ্ছে ‘আদি মহোৎসব ২০১৯’। এই উৎসবের সূচনা করবেন কেন্দ্রীয় স্বরাষ্ট্রমন্ত্রী শ্রী অমিত শাহ। উদ্বোধনী অনুষ্ঠানে উপস্হিত থাকবেন আদিবাসী বিষয়ক মন্ত্রী অর্জুন মুন্ডা। এই উৎসবের থিম হল ‘আদিবাসী সংস্কৃতি, হস্তশিল্প, রন্ধনশৈলী উৎসাহের সঙ্গে উদযাপন’। এই উৎসবে ২১০টি স্টল থাকছে। সেখানে আদিবাসী হস্তশিল্প, চিত্র, ফ্যাবরিক, অলঙ্কার প্রদর্শিত হবে। পাশাপাশি স্টল থেকে বিক্রিরও ব্যবস্হা থাকছে। বিভিন্ন রাজ্য থেকে এক হাজারেরও বেশি আদিবাসী শিল্পী তাদের শিল্পকলা নিয়ে হাজির হবেন এই উৎসবে। আগামী ৩০শে নভেম্বর পর্যন্ত চলবে এই উৎসব।
CG/SS/NS
(Visitor Counter : 64
মানবসম্পদবিকাশমন্ত্রক
আইআইটিগুলির পর্ষদের ৫২তম বৈঠকে উপস্হিত থাকলেন প্রকাশ জাভড়কর
নয়াদিল্লি, ২১ আগস্ট, ২০১৮
নতুন দিল্লীতে গতকাল কেন্দ্রীয় মানবসম্পদ উন্নয়ন মন্ত্রী শ্রী প্রকাশ জাভড়েকরের পৌরহিত্যে আইআইটি কাউন্সিলের ৫২তম বৈঠক বসে। তাতে যে সিদ্ধান্ত নেওয়া হয় তার মধ্য রয়েছে :
- দেশে প্রযুক্তি শিক্ষার মান বাড়াতে আইআইটি স্হানীয় এলাকার ৫টি ইঞ্জিনিয়ারিং কলেজকে বিভিন্ন বিষয়ে পরামর্শ দেবে।
- আইআইটি আন্ডার গ্র্যাজুয়েট ছাত্রছাত্রীদের কাছ থেকে যে ফি নেওয়া হয়ে থাকে, তাতে কোনোরকম সংশোধন করা হবে না।
- JEE  ব্যবস্হায় কোন পরিবর্তন আনার কথা বিবেচনা করছে না আইআইটি কাউন্সিল।
- আইআইটিগুলি বার্ষিক প্রযুক্তিগত উৎসবের আয়োজন করবে যেখানে তাদের বিভিন্ন ধরনের উদ্ভাবনমূলক বা প্রযুক্তিগত উদ্ভাবন প্রদর্শিত হবে। বিভিন্ন মুখ্য রাষ্ট্রায়ত্ত্ব এবং বেসরকারি প্রতিষ্ঠানের মুখ্য কার্যনির্বাহী আধিকারিকসমূহ তাতে অংশগ্রহণ করতে পারবে।
- প্রতিটি আইআইটি-র বোর্ড অব গভর্নররা আন্তর্জাতিক ছাত্রছাত্রীদের জন্য ফি কাঠামো নিয়ে সিদ্ধান্ত নিতে পারবে
- ছাত্রছাত্রীরা আইআইটি-র এমটেক পাঠক্রমে ভর্তি হবার পর চাকরীতে যোগ দেবার দরুণ খালি আসনগুলি নিয়ে সৃষ্টি হওয়া সমস্যার বিষয়ে মানব সম্পদ উন্নয়ন মন্ত্রীর পৌরহিত্যে ‘রাষ্ট্রায়ত্ত’ সংস্হার শীর্ষকর্তাদের বৈঠকে আলোচনা করা হবে।
- আইআইটিগুলির পরিকাঠামোমূলক প্রকল্প এবং ক্যাম্পাস নির্মাণের ব্যাপারে সুপারিশ করার জন্য আইআইটি দিল্লী, আইআইটি হায়দ্রাবাদ এবং আইআইটি তিরুপতির ডাইরেক্টরদের নিয়ে একটি কমিটি গঠন করা হবে।
- আইআইটির ফ্যাকাল্টি বর্হিভূত কর্মীদের পরিষেবা সম্পর্কিত বিষয়সমূহ সম্পর্কে সিদ্ধান্ত নেবে সংশ্লিষ্ট আইআইটি-র বোর্ড অফ গভর্নরস। এতে সময় বিশেষে কেন্দ্রের প্রয়োজনীয় নির্দেশ সাপেক্ষেই বোর্ড অফ গভর্নর সিদ্ধান্ত গ্রহণ করতে পারবে।
SSS/NS/…
(Visitor Counter : 61
প্রধানমন্ত্রীরদপ্তর
প্রধানমন্ত্রী আগামীকাল, ৭ অক্টোবর পিএম কেয়ার্স তহবিলে নির্মিত অক্সিজেন প্লান্ট জাতির উদ্দেশ্যে উৎসর্গ করবেন
প্রধানমন্ত্রী ৩৫ টি রাজ্য ও কেন্দ্রশাসিত অঞ্চলে মোট ৩৫ টি অক্সিজেন প্লান্ট জাতির উদ্দেশ্যে উৎসর্গ করবেন
পিএসএ অক্সিজেন প্লান্ট এখন দেশের সব জেলায় অনুমোদিত হয়েছে
নতুন দিল্লি, ০৬ অক্টোবর, ২০২১
প্রধানমন্ত্রী শ্রী নরেন্দ্র মোদী আগামীকাল পিএম কেয়ার্স তহবিল থেকে নির্মিত ৩৫ টি প্রেসার সুইং অ্যাডসর্পশন  অক্সিজেন প্লান্ট জাতির উদ্দেশ্যে উৎসর্গ করবেন। দেশের ৩৫ টি জেলা এবং কেন্দ্রশাসিত অঞ্চলে এগুলি বসানো হয়েছে। আগামীকাল, ৭ অক্টোবর সকাল ১১ টায় উত্তরাখণ্ডের অল ইন্ডিয়া ইনস্টিটিউট অফ মেডিক্যাল সাইন্সেস, ঋষিকেশ থেকে এর উদ্বোধন হবে। প্রধানমন্ত্রী এই উপলক্ষে ভাষণ দেবেন। এর মাধ্যমে দেশের প্রতিটি জেলায় পিএসএ অক্সিজেন প্লান্ট স্থাপন অনুমোদিত হয়েছে।
এপর্যন্ত পিএম কেয়ার্স তহবিল থেকে সারাদেশে মোট ১২২৪ টি পিএসএ অক্সিজেন প্লান্ট তৈরির জন্য অর্থ বরাদ্দ করা হয়েছে। এরমধ্যে ১১০০ টিরও বেশি প্লান্ট অনুমোদিত হয়েছে। এ প্লান্ট স্থাপনের ফলে প্রতিদিন ১৭৫০ মেট্রিক টন অক্সিজেন পাওয়া যাবে। এই ব্যবস্থা কোভিড-১৯ অতিমারি সূচনার পর থেকে চিকিৎসা ব্যবস্থায় অক্সিজেন সরবরাহ বৃদ্ধির লক্ষ্যে সরকারের একটি গৃহীত পদক্ষেপ।
এইসব পি এস এ অক্সিজেন প্লান্ট গুলি চালনা করা এবং রক্ষণাবেক্ষণের জন্য ৭ হাজারেরও বেশি কর্মীকে প্রশিক্ষণ দেওয়া হয়েছে। এই কর্মীরা একটি সংহত ওয়েব পোর্টালের মাধ্যমে তাঁদের কাজকর্ম এবং কর্মক্ষমতা পর্যবেক্ষণের জন্য একটি এমবেডেড ইন্টার্নেট অফ থিংস ডিভাইস নিয়ে এসেছে।
আগামীকালের এই অনুষ্ঠানে উত্তরাখণ্ডের রাজ্যপাল, মুখ্যমন্ত্রী এবং কেন্দ্রীয় স্বাস্থ্যমন্ত্রী সহ অন্যান্যরা উপস্থিত থাকবেন।
CG/ SB
(